રાજકોટ શહેરની સરકારી કચેરીઓમાંથી ડેન્ગ્યુ મચ્છરના લારવા મળી આવ્યા હતા. આરોગ્ય વિભાગ દ્વારા સરકારી કચેરીઓમાં ચેકિંગ હાથ ધરાયું હતું. રાજકોટની જૂની કલેક્ટર ઓફિસ, જિલ્લા પંચાયત, બહુમાળી ભવનમાંથી ફિલ્ટર પ્લાન્ટ, એજી કચેરી સહિતની જગ્યાઓ પરથી મચ્છરના લારવા મળી આવ્યા હતા. તમામ સરકારી કચેરીઓમાં મોટી સંખ્યામાં કર્મચારીઓ કામ કરે છે અને લોકોની પણ અવર જવર રહેતી હોય છે. રોગચાળો વધવાની ભીતીએ આરોગ્ય તંત્ર એલર્ટ બન્યું છે.